Hvordan+og+når+bruke+lynmeldinger+og+SMS

Lynmelding eller Instant Messaging (IM) er typisk tjenester som MSN og AOL Instant Messenger og foregår mellom to eller flere parter som sitter på hver sin PC. SMS er tekstmeldinger sendt via mobil (evt via teleoperatøren eller tilsvarende sin nettside) til annen mobil. Som et utvidet begrep kan man også tenke seg Twitter og Jammer som tilsvarende tjenester selv om disse regnes som microblogging.

Tekstmeldingene som blir sendt er vanligvis svært korte, og kan effektive hvis de blir korrekt brukt. Det man gjerne ikke tenker på er hva slags innhold man sender på denne måten; dersom man skal gi en kort og konkret beskjed (Møt på skolen kl 9 i morgen) er dette en beskjed som er entydig og som ikke kan misforståes av motparten. Hvis man derimot prøver å tulle eller være ironisk blir det straks vanskeligere; du ser ikke mottakeren og mottakeren ser heller ikke deg - og da kan det være vanskelig å oppfatte spøken eller ironien; man har ikke noe kroppsspråk å forholde seg til. Dette kan fort føre til unødvendige konflikter, selv om man ofte bruker emoticons (eks smilefjes) for å antyde kroppsspråket.

Lynmeldinger blir brukt på en del arbeidsplasser for raskt å kunne få svar på konkrete spørsmål, selv om de nok i mange tilfeller også brukes som et slags sosialt nettverk og også her må man passe på hva man ønsker å formidle hvis det er tvetydig eller på annen måte kan misforstås.

MSN er gratis, men må lastes ned på hver maskin. Du registrerer deg som bruker enten ved å få tildelt en ny epostkonto (eks hotmail) eller bruke en eksisterende (som f.eks kan være en online-konto). Du velger selv hvem som skal kunne få kontakt med deg - og man kan i tillegg til å skrive lynmeldinger også utveksle epost, filer, ha videosamtale osv.